Document ID: 31999R2398

KOMISSION ASETUS (EY) N:o 2398/1999,
annettu 11 päivänä marraskuuta 1999,
yhteisön naudanlihan merkitsemisjärjestelmää koskevien tiedotustoimenpiteiden järjestämisestä annetun asetuksen (EY) N:o 890/1999 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanlihan merkitsemistä koskevista tiedotustoimenpiteistä 28 päivänä syyskuuta 1998 annetun neuvoston asetuksen (EY) N:o 2071/98(1) ja erityisesti sen 4 artiklan,
sekä katsoo seuraavaa:
1) Toimivaltaiset elimet ovat yhteisön naudanlihan merkitsemisjärjestelmää koskevien tiedotustoimenpiteiden järjestämisestä 29 päivänä huhtikuuta 1999 annetun komission asetuksen (EY) N:o 890/1999(2) 2 artiklan 1 kohdan mukaisesti toimittaneet komissiolle ehdotetut ja valitut toimenpideohjelmat sekä niitä koskevat perustellut lausunnot.
2) Eräät jäsenvaltiot eivät ole pystyneet esittämään ehdotuksiaan asetetussa määräajassa. Kyseiset jäsenvaltiot ovat esittäneet asianmukaiset perustelut määräajan pidentämiseksi. On siksi aiheellista antaa komissiolle toimivalta sallia asetuksen (EY) N:o 890/1999 2 artiklan 1 kohdassa vahvistetun määräajan pidentäminen.
3) Tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (EY) N:o 890/1999 2 artiklan 1 kohtaan virke seuraavasti: "Asianmukaisesti perustelluissa tapauksissa komissio voi antaa luvan mainitun määräajan pidentämiseen yhdellä kuukaudella."
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä marraskuuta 1999.

Labels: 3
17